
LIETUVOS RESPUBLIKOS SEIMO

ŠVIETIMO, MOKSLO IR KULTŪROS KOMITETAS
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS
BENDRO POSĖDŽIO PROTOKOLAS

2013-03-27 Nr. 106-P-14/280-P-11
Vilnius

Posėdis įvyko 2013-03-27, 11.35 val.
Posėdžio pirmininkai – Audronė Pitrėnienė, Mindaugas Bastys.
Posėdžio sekretorė – Agnė Slančiauskaitė.
Posėdyje dalyvavo:

ŠMKK nariai: Audronė Pitrėnienė, Rima Baškienė, Vilija Filipovičienė pavaduojanti Larisą Dmitrijevą, Arimantas Dumčius, Vytautas Juozapaitis, Orinta Leiputė, Jaroslav Narkevič, Gintaras Steponavičius, Valentinas Stundys, Ona Valiukevičiūtė, Edvardas Žakaris, Marija Aušrinė Pavilionienė. ŠMKK biuro vedėjas Kęstutis Kaminskas, patarėjos Jurgita Bieliūnienė, Aistė Laurinavičiūtė, padėjėjos Janina Antanavičienė, Agnė Slančiauskaitė.

IVPK nariai: Mindaugas Bastys, Viktoras Fiodorovas, Sergejus Jovaiša, Raminta Popovienė pavaduojanti Gediminą Kirkilą, Irena Šiaulienė, Dalia Teišerskytė, Pranas Žeimys. IVPK biuro vedėjas Ramūnas Čepaitis, patarėjos Rita Beinorienė ir Irina Jurškuvienė, padėjėja Lina Giriūnienė (1 priedas).

Darbotvarkė


Lietuvos radijo ir televizijos komisijos pirmininko ir pavaduotojo rinkimai.

SVARSTYTA. Lietuvos radijo ir televizijos komisijos pirmininko ir pavaduotojo rinkimai.


V. Stundys teigė, kad Lietuvos radijo ir televizijos (LRT) komisija turi pateikti Komitetams kandidatus į pirmininką ir pavaduotoją.


M. Bastys paaiškino, kad reikia vadovautis Visuomenės informavimo įstatymo 47 str. 10 d., kurioje numatyta, kad Komisijos pirmininką ir jo pavaduotoją Švietimo, mokslo ir kultūros ir Informacinės visuomenės plėtros komitetai teikia Seimui.

D. Teišerskytė pritarė V. Stundžiui. Jos nuomone, LRT komisijai reikia leisti pateikti kandidatus Komitetams, nes LRT komisijai reikės su jais dirbti.


Opozicijos atstovai prašė atidėti šio klausimo svarstymą, kol jie susipažins su LRT komisijos narių gyvenimo aprašymais.


G. Steponavičius pasiūlė Komitetams balsuoti ar reikėtų kreiptis į LRT komisiją, kad ji pateiktų kandidatus į LRT komisijos pirmininką ir pavaduotoją. Balsavimo rezultatai pasiskirstė taip: už – 8; prieš – 6; susilaikė – 5.

Remiantis Visuomenės informavimo įstatymo 47 str. 10 d. Komitetai išrinko LRT komisijos pirmininką ir pavaduotoją iš viso LRT komisijos narių sąrašo (Kęstutis Petrauskis, Mantas Martišius, Jonas Korenka, Edmundas Vaitekūnas, Laimantas Jonušys, Vytautas Ališauskas, Vidas Mačiulis, Gytis Lukšas, Algis Matulionis, Antanas Jonynas, Tomas Čyvas). Rinkimuose dalyvavo 11 Seimo narių. Balsavimo rezultatai pasiskirstė taip: Jonas Korenka – 11 balsų, Edmundas Vaitekūnas 10 balsų, Gytis Lukšas – 1 balsas.


Iš dviejų, daugiausiai balsų surinkusių kandidatų, slaptu balsavimu buvo renkamas LRT komisijos pirmininkas ir pavaduotojas (daugiau balsų surinkęs kandidatas tampa LRT komisijos pirmininku, kitas kandidatas – pavaduotoju). Rinkimuose dalyvavo: Edmundas Vaitekūnas ir Jonas Korenka. Balsavimo rezultatai pasiskirstė taip: Edmundas Vaitekūnas 9 balsai, Jonas Korenka 1 balsas.


NUTARTA. Teikti Seimui svarstyti Seimo nutarimo „Dėl Lietuvos radijo ir televizijos komisijos pirmininko ir pavaduotojo paskyrimo“ projektą.

Nutarimo projektas ir išrašas pateikiami Seimui.


Balsavimo rezultatai: pritarta bendru sutarimu.

